A LOS ANGELES MEGYEI SERIFFHIVATAL
AZ EGYESÜLT ÁLLAMOK LEGNAGYOBB SERIFFHIVATALA,
AMELY AZ ORSZÁG LEGNÉPESEBB MEGYÉJÉÉRT FELELŐS.
A LEGBRUTÁLISABB, LEGBONYOLULTABB GYILKOSSÁGOK UTÁN NYOMOZNAK.
EZEK AZ Ő TÖRTÉNETEIK.
2012. MÁJUS 2.
HIDDEN HILLS ZÁRT LAKÓPARK
Gavin esetleges eltűnéséről egy szerdai napon értesültem először.
Felhívott Lisa, a felesége,
és megkérdezte, hallottam-e valamit a bátyám, Gavin felől.
Nemmel válaszoltam.
Megkérdeztem, miért kérdi.
Elmondta, hogy Gavin nem ment el az egyik fiúért az iskolába.
Smith ismert személy Calabasas közösségében,
az óceánpart és a golf csillaga, nem hétköznapi ember.
Kedd este látták utoljára,
mikor egy Oak Park környékén, Agoura Hills-nél élő barátjától távozott.
Gavin Smith a Fox ügyvezetője volt, nem hétköznapi ember.
Most az a dolgunk, hogy kiderítsük, miért tűnt el ez a személy.
Ez rejtély.
Próbáltam elérni.
Több üzenetet hagytam neki, ezekben kértem,
hogy hívjon fel, írja meg, hogy minden rendben van-e.
A 20th Century Fox ügyvezetője eltűnt, miután elhajtott a fekete Mercedesével.
Senki sem hallott felőle.
Se telefonhívás, se üzenet, semmi.
Gyanús körülmények között eltűnt felnőtt személyről van szó.
Minden lehetőséget figyelembe kell venni!
Álmomban sem gondoltam volna,
hogy ilyesmi valaha is megtörténhet!
A Los Angeles Megyei Seriffhivatal a szakma krémje.
A legnagyobb ügyek némelyikét Los Angelesben tárgyalják.
Itt 110%-ot kell nyújtanod!
Ez emberölés. Nincs ennél súlyosabb bűncselekmény.
A szenvedély és a kötelességtudat mindennél fontosabb.
A felfedett igazság az igazságszolgáltatás alapja.
GYILKOSSÁGI ÜGYEK: LOS ANGELES
Akkor, 2012 májusában éppen végeztem az akkori munkacsoportom
különleges megbízatásával,
így visszahelyeztek az emeleti irodába.
EMELET – GYILKOSSÁGI NYOMOZÓK
Gavin Smith különös ügyében
az illető már egy hete eltűnt,
az Eltűnt Személyek Osztálya foglalkozott vele a kezdeti időszakban.
Miután kissé jobban szemügyre vették,
a nyomozók felhívták a vezetőnk figyelmét az esetre.
Ekkor telefonáltak nekem,
hogy „gyanús körülmények között” eltűnt személy eseteként vizsgáljam.
Minden eltűnt személy aktája az Eltűnt Személyek Osztályához kerül.
Egy ehhez hasonló ügyben
mindig a legjobbat reméled: hogy életben találod az illetőt.
Felnőttek vagyunk, oda megyünk, ahová tetszik.
Nem vagyunk kötelesek bejelenteni senkinek,
hacsak nem szabadlábon vagy próbaidőn vagyunk, igaz?
Ha valaki eltűnik, az a nagy kérdés, hogy miért tűnt el ez az ember.
Egy ilyen eset akkor kerül a gyilkosságiakhoz,
ha felmerül a bűncselekmény gyanúja.
2012. MÁJUS 2. – JELENTIK GAVIN SMITH ELTŰNÉSÉT
2012. MÁJUS 9. – TY LABBE KAPJA SMITH ÜGYÉT
A nyilvánosság segítségét kérjük!
GAVIN FELESÉGE
Ellenőrizhető információt szeretnénk arról, hol tartózkodhat
a gyerekek apja, a férjem, Gavin Smith!
A társammal, John O'Briennel közösen kaptuk meg az ügyet.
Megbeszéltük az esetet az eltűnt személyek nyomozójával,
majd elindultunk Gavin Smith feleségéhez.
A San Fernando völgyében, egy zárt lakóparkban találkoztunk vele.
CSENDES-ÓCEÁN
San Fernando völgye legalább 500 négyzetkilométer területű,
Los Angeles város északi részét képezi.
San Fernando völgyének nyugati része elsősorban lakóövezet,
felső középosztálybeli alvóvárosokból áll, melyek Amerika előtt azért ismertek,
mert Calabasasban élnek az istenverte Kardashianok.
Amikor először beszéltünk Lisával, érthetően zaklatott volt,
bárki az lett volna a helyében.
Próbáltuk nyugtatni,
tudatni vele, hogy segítünk a férje keresésében.
A család krízisben volt. A nő fia
és Gavin húga, Tara is ott volt.
De mind segítőkészek voltak, temérdek információt kaptunk.
Megtudtuk, hogy Gavin fantasztikus sportoló volt.
A kosárlabda volt az élete.
A Kalifornia Egyetem játékosaként a legjobb egyetemi sportolók közt volt.
EGYETEMI BAJNOKSÁG, 1975.
Tényleg nem hétköznapi emberről beszélünk,
nem csak a magassága miatt.
Hihetetlenül jóképű férfi volt.
Rendkívül megnyerő volt a mosolya.
San Pedróban laktunk,
tíz percre a Ports O' Call étteremtől.
Ott dolgozott Gavin akkoriban. Oda tért be egyszer Lisa.
A bárhoz sétált.
Gavin volt a pultos. Remekül kijöttek, csodálatosan alakult a kapcsolatuk.
Néhány éven belül megszületett az első fiuk.
Bolondultak egymásért!
Gavin szerepelt pár filmben.
Például a Glitzben.
Egy okot mondj!
Kaszkadőrként is dolgozott, és gerinctörést szenvedett.
Ez szörnyen kétségbeejtő volt,
de fordulópontot jelentett számára, mert hosszú időt töltött ágyhoz kötve.
Azt hiszem, rájött, hogy a színészkedés nem neki való.
Végül a 20th Century Foxnál kapott állást.
A nyugati parti filmforgalmazásért volt felelős.
Imádott a filmiparban dolgozni.
Lisa elmondta, hogy Gavin nem jelent meg a munkahelyén
és nem beszélt senkivel.
Ez meglehetősen szokatlan volt.
Ráadásul nem ment el a fiáért az iskolába,
és ez igen riasztó jel volt,
mert a férfi a hosszú évek alatt egyszer sem tűnt el.
Rettentő szokatlan,
hogy olyasvalaki, mint ő, ne jelenjen meg a munkahelyén,
ne menjen a gyerekéért, vagy csak úgy szó nélkül eltűnjön!
Lisa beszámolt egy korábbi házasságtörő viszonyról
és arról, hogy Gavin eltávolodott tőle,
pillanatnyilag nem élt velük a házban.
Korábban is megcsaláson kapta.
A férfi akkor megígérte, hogy abbahagyja,
Lisa viszont egy évvel később újra rajtakapta őt egy Melanie nevű nővel.
Amikor erre a viszonyra fény derült, elküldte otthonról a férjét.
Gavin egy munkatársa vendégszobájában húzta meg magát.
Ő elmondása szerint május 1-én
este tíz óra tájékán látta őt utoljára.
Kiteregette a mosott ruháit, majd...
távozott.
Az eltűnése előtti este beszéltem utoljára Gavinnel.
Éreztem rajta, hogy szörnyen zaklatott
és őrlődik a múltban hozott döntései miatt.
Beszélt nekem a Melanie-val való kapcsolatáról.
Ha jól értettem, azt már korábban lezárta
és tudta, hogy valahogyan vissza kell térnie a családjához,
a házastársi kapcsolatba és az apaszerepbe.
Ez volt minden vágya!
Elnézést!
Csak ahogy visszaemlékszem rá...
úgy szerette a fiait!
A mi lányainkat is úgy szerette, mintha a sajátjai lennének!
Ez egy olyan dolog, amit biztosan tudok:
nem is lehetett volna ennél jobb apa!
Van itt néhány furcsaság.
Vajon lelépett az egyik nővel vagy valaki mással?
Csak ki akarta engedni a gőzt?
Öngyilkos lett?
Lisa dühös volt rá, hisz kétszer is megcsalta.
Vajon ő tervelhette ki?
„A csudába ezzel a szeméttel! Felbérlek valakit, hogy rabolja el!”
Vagy: „Megmérgezem!” Nem tudom. Bármi történhetett.
Rengeteg szálat kellett követnünk, hogy bárkit is kizárhassunk
a nyomozás azon szakaszában.
SERIFF – KÖZPARKOLÓ
Követjük a nyomokat...
HADNAGY, LOS ANGELES-I SERIFFI HIVATAL (LASD)
...és az információkat, amelyeket a vele érintkező
vagy korábban általa ismert személyekről gyűjtöttünk.
Tehát Lisa az első beszélgetésünk során azt mondta:
„A férjemnek viszonya van ezzel a Melanie nevű nővel,
esetleg beszélhetnének vele!”
Így is tettünk.
Fehér, flitteres, pizsamaszerű öltözetben jött le hozzánk,
a ruha szinte teljesen átlátszott.
Szóval ezzel a dögös, kihívó nővel szemben ülsz,
próbálsz szakszerű lenni, feltenni neki az összes kérdést,
és közben arra gondolsz: „Emlékezetes pillanat egy zsaru életében!”
Aztán a társadra nézel: „A mindenit, ember, hozzám ne érj!”
„Haza kell mennem a feleségemhez, ez tiszta őrület!”
Melanie nagyon készséges volt velük.
Nyíltan bevallotta: „Igen, viszonyunk volt.”
Felkavarodtak Gavin érzelmei,
de ő nem akart még több problémát okozni a férfi házasságában.
Azt mondta: „Végeztem, nem kérek ebből a drámából!”
Az első beszélgetés után nem gondoltam, hogy Melanie rejtegetne valamit,
de nem zárhattuk ki az esetleges érintettségét.
Túl sok egyéb teendőnk volt.
Képeket tettek ki Gavin Smithről és az autójáról.
Gavin felesége, Lisa és a fia, Austin átfésülte a környéket az önkéntesekkel.
A család hazavárja.
GAVIN FIA
Teljes szívünkből szeretjük! Nehéz ez, de...
Szívesebben gondolok a sok szép közös emlékre.
Ha megtaláljuk, talán még többen lesz részem!
Lisa mindent megpróbált, hogy információt szerezzen.
Tudtam, hogy elkelhet a segítség,
ezért én is újra és újra odamentem,
hogy részt vegyek a keresésben vagy emberekkel beszéljek.
Minden lehetséges módon próbáltam megtudni, hogy hol van.
Eltűnt.
A tetőcsomagtartó nem volt az autón.
Lisa Smith biztos benne, hogy valakinek van információja.
2012. MÁJUS 12. – GAVIN ELTŰNÉSE: NYOLC NAP
Gavin Smith telefonja fontos része a rejtélynek,
mert elkezdhettünk képet alkotni arról,
hogy mikor tűnt el a telefonja a radarról
és mikor látták őt utoljára
az eltűnését megelőzően.
Az Eltűnt Személyek Osztálya részben már vizsgálta a telefonadatokat.
Csupán visszatértünk erre, és átfogóbb kutatási parancsot hajtottunk végre.
Átnéztük Gavin Smith telefonadatait, és megállapítottuk:
„Jól van, azon az éjjelen, amikor a telefonja eltűnt a radarról,
Gavin telefonált Lisának, a három fiúnak, Tarának
és egy Chandrika Creech nevű nőnek.”
A telefonadatok alapján megtudtuk, hogy Chandrika beszélt vele utoljára.
Most már csak azt kellett megtudnunk, hogy: „Ki ez a csaj?”
Lisa Smith elmondta, hogy Gavin egy Matrix nevű
drogrehabilitációs központban ismerte meg Chandrikát.
2012. MÁJUS 2. – JELENTIK GAVIN SMITH ELTŰNÉSÉT
2008. – GAVIN MEGISMERKEDIK CHANDRIKÁVAL
Gavint borzasztó fájdalmak gyötörték a hátsérülése miatt,
egy ponton már sajnos csak az opiátok jelentettek számára enyhülést.
Ez vezetett ahhoz, hogy függőség áldozatává vált,
amíg el nem kezdett, amint nekem bevallotta, rehabra járni.
Gavin épp ott volt,
amikor Chandrika is megjelent, hogy rendezze az életét és a függőségeit.
Chandrika kezdetben mindössze Gavin tanácsadói csoportjának tagja volt,
ám a kapcsolatuk komolyabbra fordult,
és Gavin perzselő viszonyt folytatott vele.
Lisa kérdőre vonta Gavint ezzel kapcsolatban, és ő beismerte.
A kapcsolata Chandrikával körülbelül egy évig tartott,
a nő férje, John Creech is tudott róla.
Ezután Lisa belekeveredésének eredményeként
Lisának úgy tűnt, hogy az a kapcsolat véget ért.
2008. – GAVIN TALÁLKOZIK CHANDRIKÁVAL 2010. – GAVIN MEGSZAKÍTJA AZ AFFÉRT
Tehát az eltűnt személy viszonyt folytatott Chandrikával.
Ez azonnal őrá irányította a figyelmünket.
Így hát útnak indultunk, hogy kikérdezzük. Otthon találtuk.
Chandrika a kikérdezéskor valóságos érzelmi roncs volt.
Riadtnak, nyugtalannak tűnt, kitérő válaszokat adott.
Teljesen szétcsúszott.
Elmondta, hogy beszéltek.
Azt nem tudta, hová ment Gavin, de láthatóan érdekelte a férfi.
Kitartóan állította, hogy nem tudja, mi történt
Gavin Smithszel a 2012. május 1-i hívás után.
Miközben kikérdeztük, fekete sportkocsi hajtott be a zsákutcába,
kis időre megállt, tolatott, majd elhajtott.
Chandrika a beszélgetés során bevallotta,
hogy a férje, John ült az autóban.
A nyomozóknak mindenképpen beszéde lett volna vele,
de mivel elhajtott, azonnal gyanússá vált.
Később kiderült, hogy büntetett előéletű.
Nyilvántartják a Glendale-i rendőrség szabadon bocsátási rendszerében.
Drogügyletekben és hasonlókban vett részt.
Persze azonnal ki akartuk deríteni, mi a helyzet vele.
Ha zsaruként büntetett előéletű fickót látok,
akinek kábítószerekkel kapcsolatos múltja van...
Dühös, mert a neje viszonyt folytatott azzal a pasassal.
Mindenki mondjon, amit akar, de ez az, aminek látszik!
Ha kacsaszerű kacsát látok, ami kacsázik és hápog,
az talán mégiscsak kacsa, bassza meg!
Igen, rögtön alaposan utánanyomoztunk!
Átnéztük John Creech híváslistáját.
Ezután azt kellett kiderítenünk,
milyen átfedésben volt John Creech telefonja Gavin Smith mozgásával
és hívófrekvenciájával Gavin eltűnésének éjszakáján.
Kiterjedt tapasztalatot szereztem telefonos elemzésben és térképezésben.
Szokatlan mintázatokra figyeltünk fel.
A rendőrség megállapította, hogy 2012. május 1. éjszakáján
Gavin és Chandrika személyes érintkezésbe lépett egymással.
Sőt, Gavin Smith és Chandrika telefonja egyaránt
a Creech-háztól nem messze jelzett ki, a Hidden Hills lakópark azon részén,
amelyet egyfajta találkahelyként ismernek.
Merrefelé tartott John Creech telefonja? Nem másfelé, mint...
A mindenit! Ugyanazon a területen jelzett ki, ahol Chandrika tartózkodott!
A rádiótornyok feltérképezésekor mindhárom telefon egy helyre került.
Akkor már elég biztosan tudtuk, hogy valami rossz dolog történt.
Még ha ez eltűnt személy ügyeként is indult,
ekkor már láttuk, mivel állunk szemben.
Ez emberölés.
2012. JÚNIUS 8. – GAVIN ELTŰNÉSE: ÖT HÉT
Nem volt tudomásunk John Creech hollétéről,
de a társammal már elég bizonyítékot gyűjtöttünk ahhoz,
hogy házkutatási parancsot kapjunk John és Chandrika otthonának átvizsgálásához.
Chandrika otthon volt. Ott tartózkodott az idős nagymamája,
valamint Chandy nagymamájának gondozója, Reina Lim is.
A szomszédok szerint kedves család él itt,
de hozzáteszik, hogy a magas sövény, a sok térfigyelő kamera
és az ingatlantól való távolmaradásra felszólító táblák
számos más jellel együtt gyanút keltettek.
„Szokatlan viselkedés?”
Bizonyos járművek időről időre a ház előtt parkolnak.
Kevés tárgyi bizonyítékot találtunk, amely segíthette volna az ügyet,
ám bőven dokumentáltunk olyasmit,
ami a nyomozói észjárás szerint sokat jelent.
Például azt, hogy ez egy zsákutca. Öt házból áll az egész.
Bárhogyan nézzük, az övék a többihez képest valóságos kastély.
Kifinomult kamerarendszerrel látták el.
Az előkertet 8000 dolláros bronz Buddha-szobor és koi-tó díszíti.
Vizesárok veszi körül.
A medence egyedi kivitelezésű, eredeti áron 200 000 dollár lehetett.
MEGYEI SERIFF
És a többi ház?
Persze, ez West Hills. Szép környék, de azért nem ennyire!
Erre azt a választ kaptuk Chandrikától, hogy nem tudja, a férje miből fizette ezt,
nem tudja megmondani, hogy miből él,
miből szerzi a jövedelmét, fizet-e adót...
Ugyan már! Hülyének néznek minket? Kriminálisan hülyének?
Nyilván nem mond igazat, így van?
A házkutatás közben szinte kővé dermedt.
Nem tudta, mit kezdjen magával.
Az érintettsége kérdéses volt.
Tudtam, hogy ezzel tisztában van, így nem fog vallani.
Azt állította, hogy John Chicagóba ment.
Arra nem szolgált magyarázattal, miért utazott hirtelen Chicagóba,
értik? Mi a fene?
Nem találtunk gyilkos fegyvert,
nem láttuk a férfi vágásokkal és zúzódásokkal teli kezét,
de sok értesülést szereztünk. Tudtuk, hogy jó nyomon járunk!
Továbbra is a nyilvánosság segítségét kérjük!
Bármilyen információt örömmel fogadunk!
Egy bejelentő szerint Gavin Smitht látták egy Morro Bay-i bisztróban vagy kávézóban.
CSENDES-ÓCEÁN
Valaki látta Morro Bay-ben!
Ismerte Gavint, ő is a Kaliforniai Egyetemre járt.
A pincérnő megerősítette, hogy Gavin volt az.
Erre én: „Istenem! Ez az! Jól van! Akkor csak eltűnt!”
Odamentem.
Ami azt illeti, alaposan belelendültem,
hajtott a lelkesedés.
Fontos kézben tartanunk a nyomozásunk menetét és irányítását,
tudva, hogy az bármikor rohadtul kicsúszhat a kezünk közül!
Akár jobban, akár kevésbé, de kicsúszhat a kezünkből.
Csak így tarthatjuk kézben a gyeplőt!
Szóval te vagy a vezető nyomozó,
erre jön Tara vagy bárki, és amikor sürgős helyzet adódik,
Morro Bay-be mennek, kopogtatnak, teszik, amit tesznek.
Érkezett vagy 60 és 100 közötti észlelés.
Tudtuk, hogy gyilkosság történt, de mivel még nem bizonyíthattam,
kénytelen voltam utánajárni a bejelentéseknek.
Mit kellett tennem?
Ki kellett küldenem két nyomozót Morro Bay-be, hogy derítsék ki,
nem szürcsölget-e Gavin valami szállodában francia hagymalevest!
Bármennyire is durván. nyersen, fogalmazzon Ty,
sőt, egyeseknek akár gorombának tűnhet,
ezzel azt jelzi, hogy:
„Hé! Talán így beszélek, de itt vagyok és tényleg érdekel a dolog!”
Dühödt Cajunnak hívom, emlékeztet a személyisége a francia telepesekére.
Nagyon lármás, heves.
Ami a nyomozói minőségét illeti, tudom, hogy ez a szenvedélye,
valóban törődik az ügyeivel és velünk, mindannyiunkkal.
Úgy neveltek, mondjam ki, ha valami nem tetszik.
Nem érdekelt, ha megsértettem valakit.
LOS ANGELES MEGYEI SERIFFHIVATAL, GYILKOSSÁGI IRODA
Olyan hitelesnek tűnt a Morro Bay-ből érkező nyom!
Kijött a pincérnő, és azt mondta: „Talán mégsem ő volt.”
„A riporter úgy adta elő, hogy több hasonlóságot találtam.”
Fogalmam sincs, hogy történhetett ilyesmi!
Hatalmas csalódás volt!
Már elhitte, hogy valami nagyon rossz történt Gavinnel,
de még nem volt döntő bizonyíték. Ilyenkor az ember reménykedik,
de tudja, hogy előbb-utóbb a lehető legrosszabb választ fogja kapni.
2012. JÚNIUS 22. – GAVIN ELTŰNÉSE: HÉT HÉT
A nyomozók követték John Creech minden mozdulatát,
és megállapították, hogy John Creechnek van előtörténete a rendvédelmi szerveknél.
Vádat emeltek ellene tiltott kábítószerek szállításáért,
egy ízben bűnösnek vallotta magát kábítószerek forgalmazásában,
majd a börtönbüntetés helyett vállalta, hogy informátor lesz
és együttműködik a Glendale-i rendőrséggel.
Egyáltalán nem vették hasznát,
mert nem adott tényleges információt, csak ígérgetett.
John Creech még Chicagóban volt,
de be kellett vinnünk egy kihallgatásra,
ezért felvettük a kapcsolatot Dave Kellogg Glendale-i nyomozóval,
aki készséggel segített nekünk.
Dave behívta őt. Egy dolgot kértünk tőle,
hogy üljön le vele egy helyiségben.
Lehallgatókészüléket helyeztünk el.
Azután bementünk!
Bemutatkoztunk.
Kérdéseket tettünk fel Gavin Smithszel kapcsolatban.
John Creech nyugodt maradt, próbált megnyerően viselkedni, ravaszkodni.
Tipikus svindler!
„Igen, ismerem a pasast.” „Megfenyegette valahogyan?”
„Nem, soha!”
Mindent elbagatellizált, ezért úgy döntöttem, máshonnan közelítek.
Igyekeztem Gavint rossz embernek beállítani.
Azt mondtam... hogy:
„Ez a Gavin nőket zaklatott!”
„Valósággal becserkészte őket!”
Mindent megtettem, hogy indulatba hozzam.
Azt mondtam: „Nem hibáztatom, ha csinált vele valamit!”
„Térjünk a lényegre, vessünk véget az őrületnek!”
Nem tört meg.
Beszámoltunk a bírónak Creech gyanított érintettségéről
Gavin Smith eltűnését illetően,
valamint arról is, hogy nem teljesítette az információszolgáltatási kötelességét,
ezért a bíró előzetes letartóztatásba helyeztette Mr. Creech-et a drogügyben.
FOGVATARTOTTAK FOGADÓKÖZPONTJA – VÁRÓ
Ha lekapcsolhatsz valakit, akiről gyanítod, hogy gyilkolt,
az mindenképp jó.
Ez időt adott nekünk az alapos vizsgálatra.
LOS ANGELES MEGYEI SERIFFHIVATAL
Tehát átfutottuk John Creech híváslistáját,
megnéztük kit hívott, őt ki hívta,
és észrevettük, hogy miután Gavin Smith Chandrikával beszélt
az eltűnése éjszakáján, a hívások megszaporodtak,
John Creech egyfolytában telefonált.
Minden alkalommal ugyanazt a számot hívta, Jorge Valles telefonját.
Az utánajárásunk révén megtudtuk, hogy ő Creech üzlettársa volt.
Mr. Valles vállalkozóként sok megbízást teljesített a Creech-házban,
majd ebből barátság szövődött Jorge Valles és John Creech között.
Gavin eltűnésének éjszakáján
az áldozat telefonja, John Creech telefonja és Jorge Valles telefonja
Jorge hátsó udvarán látható az egyik rádiótorony radarján.
FÉL EGY – A HÁROM TELEFON EGY HELYEN
HÉT HÍVÁS KETTŐ ÉS FÉL HÁROM KÖZÖTT
Felvettük a kapcsolatot Jorge Valles-val.
Jorge Valles az első beszélgetésünkkor...
vergődött, mint a partra vetett hal.
Valles azt állította, hogy John Creech izgatottan hívta fel
kora hajnalban, 2012. május 2-án azzal,
hogy segítségre van szüksége, és már el is indult hozzá.
Valles ezen némileg megütközött,
Creech mégis átment hozzá, segítséget kért egy autó elszállításához.
Egy Mercedes-Benzről volt szó.
Jorge Valles látott az anyósülésen
egy lepedőkbe csavart, mumifikált testre emlékeztető dolgot.
Jorge Valles a következőt hallotta John Creech-től: „Megöltem!”
„El kell rejtened nekem!”
Erre Jorge: „Te megőrültél, baszki! Nem fogom itt rejtegetni!”
Jorge Valles erősen vonakodott attól,
hogy elárulja a nyomozóknak, mi történt ezután.
Követte John Creech-et a fekete Mercedesszel
egy Porter Ranch-i zárt lakóparkban található ingatlanhoz.
Az egyik házhoz tartottak.
Amikor Creech az épülethez ért,
a garázsba hajtott a fekete Mercedesszel,
otthagyta az autót,
majd távoztak a helyszínről.
John Creech azt mondta neki: „Szabadulj meg a telefonjától!”
Szegény Jorge elég buta volt, hogy magával vigye a készüléket.
Jorge a telefont másnap állítólag egy McDonald's mögötti kukába dobta.
Jorge sérüléseket vett észre Creech kezén.
Holttestnek tűnő dolgot látott,
de a rendszámtáblát nem tudta azonosítani,
ahogy a holttestet sem.
Továbbra sem volt elég a bizonyíték, hogy kerületi ügyészhez forduljunk.
A nyomozók megállapították,
hogy az a ház, ahová John Creech és Mr. Valles érkezett,
egy Stan McQuay nevű illető lakhelye.
Stan McQuay John egyik edzőpartnere.
Sztárok Egészség- és Fitneszguruja Uraság.
Stan McQuay-t a Lost Hills-i seriffhivatalba vitték.
Beszélni akartunk vele, de az ügyvédjét kérte.
Erre megjelent egy sztárügyvéd Stan McQuay képviseletében.
Őszinte volt: „Ty, nem fog magával beszélni!”
„Ezt fogom javasolni neki.” Erre én: „Beszéljen vele!”
Így is tett.
Múltak a percek, 20, 40, 50 perc...
Johnra néztem: „Ez nekünk nagyon jól jön!”
„Minél tovább van bent, annál jobb,
mert annál kötetlenebbül beszélnek,
és a végére az ügyvédnek leesik az álla: „Ó, bassza meg! Jaj!”
„Most mihez kezdesz?”
Imádtam, amikor kijött az ügyvéd, mert úgy nézett ki, mint egy kivert kutya.
Amikor egy magán védőügyvéd kivert kutyára emlékeztet,
az valami egészen gyönyörűséges!
Azt gondoltam: „Ez az, bassza meg, mindenkit lenyomunk!”
Az efféle apróságok tartják a lelket bennünk, detektívekben!
„Nyerésre állunk!”
Megszólított, már hogy a szarba ne, hogy: „Figyeljen csak!” Beszélni akart.
„Találkozhatnánk holnap az irodájukban?”
„Még szép, öregem! Semmi akadálya!”
Azt kérdezte: „Nyomozó urak, haza tudnának vinni?”
Azt feleltem: „Hát persze, uram! Ezt nyugodtan bízza csak ránk!”
Ha a gyilkosságiaknál dolgozol,
pontosan ezért kell jól tájékozódnod az autópályán kívül!
A mellékutcákon haladtunk, minden egyes kurva piros lámpánál
jó sokáig álltam. Remekül elbeszélgettünk!
Stan McQuay elmondta nekünk, hogy John megjelent nála,
könyörgött, hogy a kocsival a garázsba állhasson.
Esküdött, hogy nem tudott a holttestről, míg bűzleni nem kezdett.
Semmi sem tartja vissza egy bomlásnak indult test szagát!
Azt mondta, nyomatékosan felszólította rá Creech-et,
hogy fogja magát, és vigye onnan a holttestet.
Állítása szerint John Creech egy U-Haul furgonnal érkezett,
kihúzta a testet a kocsiból, és maga tette be a furgonba.
Végül John Creech Gavin Smith Mercedes-Benzét
kivontatta a garázsból.
Írásos átkutatási parancsunk volt az U-Haul vállalatnál
az ügyben addig felmerült összes emberre vonatkozóan.
Egyik ismert alanyunk sem bérelt
semmilyen eszközt az adott időszakban.
Ez csalódást keltett.
Gavin eltűnt, vélhetően meghalt,
de még mindig nem volt holttest,
az autót sem találtuk meg.
Nem tudtuk, használtak-e fegyvert.
Nagy volt a csend, és ez odáig fajult,
hogy azon agyaltunk, mit tehetünk még egyáltalán.
A társammal, Johnnal tisztában voltunk vele,
hogy ez nem dámajáték, hanem sakkjátszma,
amelyben gyilkossági nyomozóként a rosszfiúinkkal állunk szemben
és nincs kétperces stopper. Te lépsz!
A nyomozók, Labbe és O'Brien mindketten rendkívül segítőkészek voltak.
Ez nem olyan, mint A döntő 48 óra, hogy egy csapásra megoldódott volna. Nem.
De erősen érdekeltek voltak benne,
végig akarták csinálni.
2013 FEBRUÁRJA – GAVIN ELTŰNÉSE: KILENC HÓNAP
Végül 2013. február elején
a Gyilkossági Iroda egyik nyomozója,
egy nyugdíjas fickó egy férfitársasággal teniszezett,
akiknek egyike nem volt más...
mint Chandrika apja!
Teniszezés közben Chandy apja furcsán viselkedett.
Azt mondta, a lánya visszaköltözött hozzájuk
és olyasmiket beszélt, hogy a férje megölt valakit.
Az apát ez olyannyira megrázta, hogy el kellett mondania egy barátnak.
Ez a nyomozó pedig ismer engem,
azonnal megosztotta velem az információt.
Bemutatkoztam Chandy apjának,
aki ígérte, hogy elmond mindent, amit tud.
Hozzátette: „Az autó még megvan valahol!”
„Talán feldarabolták.”
„Engedély nélküli átalakítást végezhettek rajta, de egy része meglehet.”
Így folytatta:
„Reina Lim lesz az emberük, Chandy nagymamáját gondozza.”
Ez mindkettőnket meglepett.
Felkiáltottam: „Ne, az kizárt!”
Hisz ő csak az a kis 70 éves,
ártatlan kinézetű, keresztény, filippínó gondozónő,
aki Chandrika idős, haldokló rokonát ápolja!
De aztán világossá vált a dolog:
„Azt a kurva! Hisz ő mindvégig ott volt!”
Ez „a jó mesterséghez szerencse is kell” tipikus esete,
mert az időzítésen múlik a dolog.
Váratlanul jön az áttörés, és az egész csak...
merő szerencse.
De ha ez megvan, bele kell vágni!
Így szóltam: „Keressük meg!”
Tehát parancsba adtuk Reina megfigyelését.
Miután végzett a munkával,
kapcsolatba léptünk vele a parkolóban.
Láthatóan meghökkent egy kicsit,
de tudta, hogy kik vagyunk és mi után nyomozunk.
Beszéltünk vele, elmagyaráztuk neki a helyzetet,
elmondtuk, hogyan merült fel a neve az ügyben. Mindenben segíteni akart.
Számomra szavahihetőnek tűnt.
Megmutatta a dokumentumokat,
amelyek bizonyították, hogy ő fizeti a John Creech raktárához tartozó számlát,
márpedig vélhetően, akár tudott róla, akár nem,
olyan raktár számláját fizette, ahol egy gyilkossági ügy bizonyítékát tárolták.
Nem tudom, ki hogy van vele, én látok egy visszatérő elemet.
„Jorge, elrejtenéd a telefont?”
„Stan, nem tárolhatnám a fickó kocsiját és a holttestét
a te házadban öt napig?”
„Reina, fizetné a számlát?”
MAGÁNRAKTÁR
Látják a mintázatot?
Ez egy tipikus svindler!
Bárkit felhasznált, akit csak lehetett, hogy ő kevésbé legyen büntethető.
GARÁZS – MAGÁNRAKTÁR
Odamentünk, átkutatási parancsot írtunk,
és amikor felnyitottuk a zárat, Gavin Smith autóját találtuk odabent.
Ami nagyon izgalmas, mert végre megvolt az áldozat járműve,
megerősíthetően, épségben, nem darabokban!
Ránk mosolygott a szerencse,
a nyomozás istenei a kegyeikbe vettek minket aznap.
Miután megtalálták a kocsit,
elhatározták, hogy ennek teljes körű nyomozást szentelnek,
amelynek a végén valószínűleg megindulhat az eljárás.
Hivatalosan is együttműködtem Ty-jal.
Tudtam, hogy Bobbynak nagyon jó hírneve van
az egységem nyomozói körében, ezt tiszteltem benne.
A Súlyos Bűncselekményi Osztálytól jött,
ami elég komoly szakmai előélet egy kerületi ügyésznél.
Igazi nagyágyú!
Ami számukra leginkább bizonyítást kívánt, az az volt,
hogy Gavin Smith az autóban lelte-e halálát.
A törvényszéki elemzőknek
sok kritikus jelentőségű munkát kellett végezniük az autón,
ezért vérnyomokra,
szerológiai bizonyítékokra, DNS-re, nyálra, hajra volt szükségük,
bármire, ami a járműben Gavin Smith jelenlétére utalhatott.
Láttuk, hogy levették a rendszámtáblákat.
Az alváz sértetlen volt,
azt nem szedték le,
így azonosítottuk a kocsit. Megvolt a tetthelyünk!
Az autó véres volt.
Rengeteg beszáradt vér borította az anyósülés felőli oldalt,
a padlólemezt, a tetőt, a hátsó ülést.
A vérpöttyök arra utaltak, hogy a többszöri ütések és csapások miatt
vér fröccsent a plafonra.
Az ajtókereten belül vért találtunk ott,
ahol az ajtó záródik.
Máig sem tartom kizártnak,
hogy Gavin fejét az ajtókeretek közé nyomták,
és többször rácsapták az ajtót.
Creech brutálisan szétverte a pasast, bassza meg!
Gonosz ember, efelől semmi kétség!
Az 57 éves Smith még 2012. május 1-én tűnt el.
Egy évvel később ebben a Simi-völgyi raktárban találták meg az autóját.
Rá kellett mutatnunk a John Creech-et Gavin Smith autójához kötő nyomokra,
ezért az autóban ujjlenyomatokat kerestünk,
de a legfontosabb kérdés az volt, hogy hová irányítsuk az elemzők figyelmét.
Az autóban talált bizonyítékok alapján az autóban ölhették meg.
Mr. Creech továbbra is kapcsolatba hozható a bűncselekménnyel.
ORVOSSZAKÉRTŐ – HALOTTKÉM
Megkaptuk a DNS-minták és a vérelemzés eredményét.
A vérnyomok Gavin Smithtől származtak.
Az egyik dolog, amire felfigyeltem, az volt,
hogy eltűnt a rendszámtábla,
de a tábla bal oldali csavarját visszahelyezték.
Szóltam a labornak, hogy keressenek rajta DNS-t.
Találtak is, megegyezett John Creech DNS-ével.
Felemás érzésem volt.
Hiszen tudtam...
hogy...
Abból, amit elmondtak,
tudtam, hogy sok biológiai bizonyítékot és DNS-mintát találtak a kocsiban.
Így már elég világos volt a helyzet.
Abban a pillanatban...
Nos, onnan nincs visszatérés!
Már csak annyit kérdezel magadtól,
hogy történt, hogyan teltek az utolsó percei.
De nehéz ez!
Nagyon nehéz!
AZ EGYESÜLT ÁLLAMOK TÖRVÉNYSZÉKE
Ügyészi nézőpontból az akkori bizonyítékok alapján
törvényesen igazolhatóan erős közvetlen bizonyíték mutatott arra,
hogy John Creech okozta Gavin Smith halálát.
Azonban a történetnek nyilvánvalóan voltak lényeges elemei,
amelyeket még nem ismertünk.
Két együttműködő szemtanú állt rendelkezésünkre ezen a ponton:
Jorge Valles és Stan McQuay.
Igazából az egyetlen dolog, ami hiányzott, az a holttest,
illetve nem volt olyan szemtanúnk, aki ténylegesen látta, hogyan történt.
Sokkal több volt az ismeretlen részlet, mint az ismert.
A holttest nélküli ügyek sokszor a legnehezebben bizonyítható esetek.
Csak az autóban talált vérnyomok álltak rendelkezésünkre,
de továbbra sem tudhattuk, hogyan halt meg az áldozat.
A halottkém nem állapíthatta meg egyértelműen,
hogy az illető valóban meghalt.
A nyomozás folyamatban van.
Egyelőre senkit ellen nem emeltünk vádat.
A hosszas bizonytalanság a legszomorúbb az egészben.
Szívszorító volt.
Lisát érthető módon borzasztóan felkavarta,
hogy napról napra semmit sem tud meg arról, mi történhetett.
2014. OKTÓBER – KÉT ÉS FÉL ÉVVEL A GAVIN-SMITH-GYILKOSSÁG UTÁN
Hiába telt el több mint két és fél év,
nem terjeszthettük kerületi ügyész elé az ügyet,
míg meg nem tettük, ami érzésünk szerint a módunkban állt.
Végül 2014 októberében
a kaliforniai Palmdale dombvidékén
egy házaspár kutyát sétáltatott.
A kutya póráz nélkül bóklászott, és amikor visszatért hozzájuk,
a szájában vélhetően emberi csontot tartott.
Ha szagot fog, máris rohan utána!
Buddy, a barna labrador szagot fogott,
amikor a gazdája Palmdale hegyein túrázott vele.
Kihívták a rendőrséget, hogy kezdjék meg a nyomozást.
A seriff beosztottjai kivonultak, majd jelentették a Gyilkossági Irodának,
hogy sekély sírgödröt találtak, benne emberi maradványokkal.
Amikor a nyomozók kiérkeznek a tetthelyre
elképzelésük sincs, kié lehet a holttest.
Olykor fogak alapján azonosítják,
máskor, ha elég friss a holttest, ujjlenyomatot vesznek.
Ebben a konkrét ügyben az emberi maradványokon
Gavin korábbi műtéteinek nyomait találták,
így pontosan megállapíthatták, hogy ezek valóban Gavin maradványi.
Elküldtük a halottkémnek a helyszínen talált bizonyítékot.
A halottkém elkezdte a vizsgálatot,
megnézte a röntgenfelvételeket, szakvéleményt alkotott. Megállapította...
A JOBB ALKAR
...hogy törés, a karján védekezésből származó sérülés látható,
mintha egy ütést hárított volna el. Ez alátámasztotta azt, amit már tudtunk:
a kocsiban támadták meg.
A koponyasérülés egyértelművé vált és a véleményben is szerepelt,
ezt a sérülést a fejet érő tompa erőhatás okozta.
A szemöldökcsont szilánkosra tört...
az arccsontját teljesen szétzúzták.
Ami a nyomozást illeti, Gavin Smith megtalálása döntő jelentőségű,
de aggódtam a családért. Szerettem volna elmenni hozzájuk,
hogy Mrs. Smith és a fiúk a társamtól és tőlem tudják meg.
Emlékszem arra, amikor Lisa felhívott,
és elmondta, hogy megtalálták Gavint.
Tudják, úgy érzem, hogy ez...
egyfajta lezárást jelentett számomra, mert...
Elnézést!
Hisz olyan szörnyű volt!
De most már tudhattad, hogy vége.
Mert igaz a mondás:
a családoknak igenis szüksége van a lezárásra!
A holttest megadja ezt a lezárást.
Nem erre vágytunk, de...
Tudjuk, hogy nem jön vissza.
Gavin holttestének megtalálása után is
maradt ismeretlen információ.
Konkrétan az, hogy nem tudtuk, Creech pontosan hogyan ölte meg Gavin Smitht.
Azt tudtuk, hogy ez az információ
kizárólag Chandrika Creech birtokában van.
Akkor nem voltunk tisztában azzal,
hogy milyen mértékben érintett Gavin halálában.
Ezért úgy döntöttünk, azt mondjuk neki,
fontolóra vesszük, hogy kegyelmet adunk
egy őszinte tanúvallomásért cserébe.
Ezt egyezségnek nevezik.
Chandrika az ügyvédjén keresztül vállalta az együttműködést,
és elmondta,
hogy Gavin Smithszel ismét kapcsolatot létesítettek,
ám ez nem szexuális jellegű volt.
Kötődtek egymáshoz,
az autóban baráti beszélgetést folytattak.
Állítása szerint a szakítása miatt vigasztalta a férfit,
a gyerekeiről és a további terveiről beszéltek. Baráti együttlét volt.
Ekkor kivágódott a kocsi ajtaja,
Johnny rájuk vetette magát, és ütlegelni kezdte Gavint.
RENDŐRSÉGI FELVÉTEL
Hányszor ütötte meg Johnny Gavint?
- Ötször. - Ötször?
Chandrika kiabált, sikoltozott.
Elmondása szerint Johnny újra és újra ököllel püfölte Gavin arcát.
Chandrikának sikerült kislisszolnia az ajtón,
kiabált a férjével, hogy hagyja abba, mert még megöli Gavint.
Gavin ekkor már nem volt magánál, mindent vér borított,
és Johnny egyszer csak leállt, majd a nőre nézett:
„Pofa be, vagy te leszel a következő!”
Chandrika állítása szerint végül hátat fordított, és elfutott,
Johnny pedig verte tovább a magatehetetlen Gavint.
Úgy vélem, Chandy azért segített neki a leplezésben, mert halálosan félt tőle.
ÖT ÉVVEL A GAVIN SMITH- GYILKOSSÁG UTÁN – 2017. JÚNIUS 15.
MEGKEZDŐDÖTT A TÁRGYALÁS
Végül 2017 júniusában bűnvádi eljárás indult John Creech ellen.
A terv bevált!
Gavin Smith halott!
Több mint két évig titokban tartotta!
Érvelnem kellett a bírónak
amellett, hogy ez nem a tipikus szerelemféltésből elkövetett emberölés,
hanem a vádlott rég tudott a viszonyról,
lépéseket tett azért, hogy kinyomozza a felesége hollétét.
Nem érzelmi megrázkódtatás hatására cselekedett,
képtelenül arra, hogy tudatosan kitervelje a tettét.
Persze Chandrika is fontos tanú volt,
el tudta mondani, hogy John pontosan hogyan ölte meg Gavint.
Nem ütött vissza vagy ilyesmi.
Még csak el sem lökte Johnt, meg sem mozdult.
- Ennek eredményeként... - Nyöszörgött!
John Creech tanúvallomást tett.
Azt mondta, kölcsönös küzdelembe keveredett Gavinnel.
Megütött, a pulóveremnél fogva húzott be.
A torkomra tette a kezét, és fojtogatott.
A fejemet a plafonhoz szorította, a jobb szemembe nyomta a hüvelykujját.
Kilógtam a kocsiból, csak a fejem volt bent,
fojtogatott, ki akarta nyomni a szememet!
John Creech azt állította, hogy Gavin Smithnél kalapács volt.
John Creech a vallomása szerint legyűrte Gavint, és elvette a kalapácsot.
Végül fölénybe került, majd véletlenül megölte Gavint,
teljes mértékben önvédelemből,
és végül fogta...
azt a szerszámot vagy eszközt,
hazavitte, majd a szomszéd kertjébe dobta.
Meghozta azt a döntést, hogy nem hívja a 911-et. Igaz ez?
Meghoztam ezt a döntést, minden egyes nap együtt élek vele!
Véleményem szerint minden szava hazugság volt.
Mi, az esküdtek, a fent megnevezett cselekményben a vádlottat, John Creech-et
nem találtuk bűnösnek a Gavin Smith elleni elsőfokú emberölésben.
Az ítélet szerint
első fokú emberölésben, azaz előre kitervelt gyilkosságban nem bűnös.
Mi, esküdtek, a fent megnevezett cselekményben a vádlottat, John Creech-et
a Gavin Smith elleni szándékos emberölés bűntettében bűnösnek találtuk.
A szándékos emberölés bűntettében viszont bűnösnek ítélték Kalifornia államban.
„Ezt nektek, baszki!”
Előre megfontolt szándékkal, kitervelten, átgondoltan végzett vele!
Ha más ítéletet hallasz, mint amit vártál,
az mindig szomorú, lehangoló.
A büntetőbíró világossá tette,
hogy nem ért egyet az esküdtszék döntésével
és szerinte az eljárás bizonyította, hogy ez gyilkosság volt.
Bárki más, aki ebben a tárgyalóteremben ül,
hívta volna a 911-et, orvosi segítséget kért volna.
Ön ezt elmulasztotta.
Őszinte véleményem szerintem azért, mert maga egy kegyetlen, rideg ember.
A maximálisan kiszabható büntetésre ítélte a vádlottat,
ami 11 év volt.
A MAXIMÁLISAN KISZABHATÓ 11 ÉVET KAPTA
Magamban azt gondoltam: „Vagy 30–40 évet kap, ugye?”
Hisz ezt előre megfontolt szándékkal követte el!
De hogy 11 évet kapjon? Ez egyáltalán nem tűnt igazságosnak!
Ismét haragra gerjedtem.
Piszok dühös lettem!
Valósággal tomboltam, mert... Gavinnek nem szolgáltattak igazságot!
A jó hír az volt, hogy újabb
kábítószerekkel kapcsolatos vádakban nyomoztak utána,
később kábítószerek szállításáért és értékesítéséért ítélték el.
Körülbelül 26 évet kapott a szövetségi vádakért.
Ez főként annak tudható be, hogy már elítélt szövetségi bűnöző volt.
Így végül összesen több mint 40 évet kapott.
Ez némi vigaszt nyújthatott Lisának és a gyermekeinek,
ahogyan az a tény is, hogy hosszú időre őrizetbe került,
ami nagyon helyénvaló.
Sok olyan dolog volt Gavinnel kapcsolatban,
ami egészen hihetetlen.
Értik?
Nem mindenki tökéletes, ő semmiképpen sem volt az.
Sok mindent lehetett mondani rá, de tényleg elképesztő személyiség volt!
Élt azzal, amit az élet tartogatott számára, és sokra is vitte.
Ez egy szomorú, tragikus ügy, de ebben az esetben semmit sem bánok.
Igazából nem gondolom, hogy sok olyan nyomozó dolgozik nálunk,
aki feleannyit megtett volna, mint mi.
A szenvedély és a kötelességtudat mindennél fontosabb.
Feladatunk, hogy kiderítsük az igazságot, a tényeket,
és bíróság elé állítsuk az illetőt.
Ezt tesszük, erre vállalkoztunk!
A KÖVETKEZŐ RÉSZ TARTALMÁBÓL
Augusztus 20-án felhívott Bruce.
Azt mondta, aznap reggel óta nem találja a feleségét, Janát.
A Gavin Smith-ügyhöz hasonlóan
figyelembe kell vennünk mindenkit, aki közel állt az áldozathoz!
Mindenkinek utána kell nyomozni!
Ki akarhat ártani neki? Voltak ellenségei?
Bruce szerint megeshet, hogy Jana apja miatt elrabolták.
Az apja Kalifornia államban nagyon jelentős politikus volt.
Talán elhagyta a férjét,
esetleg házasságtörő viszonyt folytatott.
Feltűnően változtatott a külső megjelenésén.
Megcsináltatta a fogait.
Ez esetben valami nem stimmel, gyanúsnak tűnik a helyzet.
Nagyon kedves, barátságos lány.
Senkinek sem lehetett oka arra, hogy ezt tegye!
A feliratot fordította: Poór Anikó